kalixlouiis/myanmar-wikipedia-corpus huggingface dataset:
အက္ခရာတစ်ခုချင်းစီသည် ဒက်တန်တစ်ခုနှင့် ပေါင်းစပ်လို့ရသည်။
ထိုသို့ပေါင်းစပ်ပါက ဟိရဂန が ဖြစ်ပေါ်လာသည်။
ခတခနတွင် ガ ရရှိသည်။
၎င်း ဒက်တန်နှင့်ပေါင်းစပ်ဖြစ်ပေါ်လာသည့်နှစ်ခုကို “ဂ” ဟု အသံထွက်ပြီး ရောမအက္ခရာ ga ဖြင့် မှတ်သားကြသည်။
ပုံမှန်အခြေအနေများတွင် အသံထွက်သည် “ဂ” ထွက်သော်လည်း [ŋa] နှင့် [ɣa] ကြားသို့ ရောက်သွားပါက အသံထွက်သည် ပြောင်းလဲမှု ရှိသည်။
ဟန်ဒက်တန် ( ゜) သည် ပုံမှန်ဂျပန်စာသားများတွင် ka နှင့်အတူ အသုံးပြုမှု မရှိပေ။
သို့သော် နှာသံပါသည့်အသံထွက် [ŋa] ကိုဖော်ပြရန်အတွက်မူ ဘာသာဗေဒပညာရှင်တို့သည် အသုံးပြုကြသည်။
か သည် အမေးနှင့်ဆိုင်သည်များတွင် အသုံးပြုမှုအများဆုံး ပစ္စည်း ဖြစ်သည်။
ထို့ပြင် ၎င်းကိုတစ်ခါတစ်ရံ ရွေးချယ်မှုတို့ကို ကန့်သတ်သည့်အနေဖြင့်လည်း အသုံးပြုသည်။
か ကို စာကြောင်းတစ်ခုတွင် ဂရုပြုအလေးထားကာ မှတ်သားကြသည်။
အထူးသဖြင့် သဒ္ဒါနည်းလမ်းတကျ ရေးသားမှုများတွင် ဖြစ်သည်။
အရင်က ယိုးအွန် Yōon くゎ စု သုံးစွဲကြသည်ကို ယခုအခါတွင် か ဟု သုံးစွဲလာကြသည်။
ရေးသားခြင်း alt=Stroke order in writing か|Stroke order in writing か alt=Stroke order in writing カ|Stroke order in writing カ 200px|Stroke order in writing か အခြားဆက်စပ်ဖော်ပြချက်များ ကိုးကား Category:ဂျပန်ဘာသာစကား။
ဟိရဂန တွင် く သို့မဟုတ် ခတခန တွင် ク (ရောမအက္ခရာဖြင့် ku ဖြင့် မှတ်သားသည်။
နှစ်ခုစလုံးသည် ခု ku ကိုယ်စားပြု ဖော်ပြကြသည်။
ခန်ဂျိ 久 မှ ဆင်းသက်လာကြသည်။
ဤခနသည် ဒက်တန်ကို ပေါင်းစပ်အသုံးပြုနိုင်သည်။
ဒက်တန်နှင့် ပေါင်းစပ်ပါက ဟိရဂနတွင် ぐ ဖြစ်လာသည်။
ခတခနတွင် グ ဖြစ်လာသည်။
ရောမပုံစံ gu ဟု မှတ်သားကြသည်။
ဒက်တန်ပေါင်းထည့်မှုတွင်လည်း အက္ခရာ၏ အသံထွက်မှုအပေါ်မူတည်ကာ ပြောင်းလဲမှု ရှိသည်။
ပုံမှန်အခြေအနေများတွင် gu ဂု ဟု အသံထွက်သော်လည်း [ŋu ͍ ] တို့၏ [ɣu ͍ ] အလယ်ရှိ စကားလုံးဖြစ်လာပါက ပြောင်းလဲမှု ရှိသည်။
ဟန်ဒန်တန် (゜) ကို ပုံမှန်ဂျပန်စာရေးသားရာတွင် အသုံးပြုမှု မရှိပေ။
သို့သော် နှာခေါင်းသံထွက်ရသည် [ŋu ͍ ]. ကို ဖော်ပြရန်အတွက်မူ ဘာသာဗေဒပညာရှင်တို့က အသုံးပြုကြသည်။
အအိနုဘာသာစကားတွင် ခတခန ク ကို အသေးပုံစံ ㇰ ဖြင့် ရေးသားကြသည်။
နောက်ဆုံး k သံအဖြစ် ဖော်ပြသည်။
in アイヌイタ အအိနု အိတက် (အအိနုဘာသာစကား) ဖြစ်သည်။
အအိနုဘာသာစကားတွင် ဤအက္ခရာသည် တိုးတက်ဖြစ်တည်လာမှုများ ရှိသည်။
သို့သော်လည်း ၎င်းကို စံနှုန်းသတ်မှတ်ထားသည့် ခတခနတွင် မတွေ့ရပေ။
ဆွဲသားချက် alt=Stroke order in writing く|Stroke order in writing く alt=Stroke order in writing ク|Stroke order in writing ク 180x69px|Stroke order in writing く 180px|Stroke order in writing ク အခြားဆက်စပ်ဖော်ပြချက် Computer encodings Braille く / ク in Japanese Braille く / ク ku ぐ / グ gu くう / クー kū ぐう / グー gū Other kana based on Braille く きゅ / キュ kyu ぎゅ / ギュ gyu きゅう / キュー kyū ぎゅう / ギュー gyū Japanese semaphore 50px The Wabun code for く or ク is ・・・－. ကိုးကား Category:ဂျပန်ဘာသာစကား။
လွှမ်းမိုး (၁၉၅၄-၂၀၀၁) သည် မြန်မာနိုင်ငံသား ဂစ်တာသမား တေးရေး တေးဆို သရုပ်ဆောင် အနုပညာရှင်တစ်ဦး ဖြစ်သည်။
ငယ်ဘဝ ၁၉၅၄ ခုနှစ် ဇွန်လ ၂၇ ရက်နေ့က ရန်ကုန်မြို့ အလုံမြို့နယ် ကွင်းချောင်းလမ်းတွင် မွေးသည်။
ဘခင်မှာ ပွဲစားဦးစံမြင့်၊ မိခင်မှာ ဒေါ်ခင်အေး ဖြစ်သည်။
နောက်ပိုင်း မိဘများက သာကေတသို့ ရွှေ့ပြောင်းသွားသဖြင့် အတူလိုက်ပါခဲ့ရသည်။
ငယ်နာမည်မှာ စိုးစိုး ဖြစ်သည်။
မဟုတ်မခံစိတ်ရှိသဖြင့် ငယ်စဉ်က စိတ်မြန်လက်မြန်သမားဖြစ်ခဲ့ဖူးသလို အဆိုတော်ဘဝ တွင်လည်း နယ်စတိတ်ရှိုးအချို့တွင် ခိုက်ရန်ဖြစ်ပွားခြင်းအချို့ ရှိခဲ့ဖူးသည်။
ကျောင်းနေသည့် ငယ်စဉ်ဘဝကပင် ဂီတကို ဝါသနာ ထုံခဲ့သည်။
ခြောက်တန်းတွင် ကျောင်းအထုတ်ခံခဲ့ရပြီးနောက် သာကေတမြို့နယ် ရပ်ကွက်များ၏ လမ်းများတွင် ညဘက် ဂစ်တာတီး သီချင်းဆိုခဲ့ကြသည့် စိုးစိုးနှင့် သူငယ်ချင်းများမှာ ရပ်ကွက်လူကြီးများ၏ လမ်းသူရဲ စိန်ဂေါ်လီ ကြောက်ရွံ့မှုအခံကြောင့် ရပ်ကွက် အမြင်မကြည်သော လမ်းသူရဲအုပ်စုအဖြစ် သတ်မှတ်ခံခဲ့ရသည်။
သနားကြင်နာတတ်ပြီး အကူအညီပေးတတ်သဖြင့် ခင်မင်သူများအကြားတွင်မူ လူချစ်လူခင်များသူ တစ်ယောက်ဟု သတ်မှတ်ခံရလေသည်။
ပညာရေး အခြေခံပညာကို သာကေတ အထက (၃) တွင် သင်ယူခဲ့သည်။
ခြောက်တန်းနှင့် ကျောင်းအထုတ်ခံခဲ့ရသည်။
ဂီတပညာကို ကိုသဲသဲ (ကိုပီတာ) ထံတွင် လေ့လာသင်ယူဆည်းပူးခဲ့သည်။
မိသားစုဘဝ အိမ်ထောင်မကျမီအထိ ရန်ကုန် သာကေတမြို့နယ် ရန်ပြေ (၁၇) လမ်း မိဘများအိမ်တွင် နေထိုင်ခဲ့ သည်။
Myanmar Celebrity အရိုင်းမင်းနှင့်အင်တာဗျူး ၁၉၈၀ ပြည့်နှစ် တွင် ဒေါ်မို့မို့မြင့်အောင် နှင့် အကြောင်းပါသည်။
၁၉၈၃ ခုနှစ်တွင် ဒေါ်မို့မို့မြင့်အောင် နှင့် ကွာရှင်းပြတ်စဲသည်။
၁၉၈၈ တွင် ဝန်ကြီးချုပ်ဦးမောင်မောင်ခ ဒေါ် ခင်ခင်လေးတို့၏သမီးနုနုခ (ဒေါ်နုနုရီ) နှင့် အကြောင်းပါသည်။
ကွယ်လွန်ချိန်အထိ ဇနီး သားသမီးများနှင့်အတူ ရန်ကုန်တိုင်းရန်ကင်းမြို့နယ်၊ ပါရမီရပ်ကွက်၊ သီရိလမ်း နေအိမ်တွင် နေထိုင်ခဲ့သည်။
ဘဝနိဂုံး ၂၀၀၁ ခု၊ ဇူလိုင်လ ၁၀ ရက် နံနက်က ရန်ကုန်မြို့တွင် ကားမတော်တဆမှုဖြစ်ကာ ရုတ်တရက် ကွယ်လွန်သည်။
၂၀၁၆ခုနှစ်တွင် မာရဇာ၊ ဂရေဟမ်၊ ဇာနည်၊ ဇော်ပိုင်၊ ဖိုးကာ၊ နန္ဒအေးယာ၊ ဉာဏ်လင်းအောင်၊ ဖြိုးပြည့်ဆောင်း၊ အောင်ထက်နှင့် အောင်မြင့်မြတ်တို့ အပါအဝင် နာမည်ကြီး မြန်မာအဆိုတော်များသည် လွှမ်းမိုး၏ ဂန္ထဝင်များကို ရည်စူး၍ ဖျော်ဖြေပွဲများ ပြုလုပ်ခဲ့ကြသည်။
[1] ၂၀၁၇ခုနှစ်တွင် ဗညားဟန်သည် သူ့၏အယ်လ်ဘမ်တွင် လွှမ်းမိုး၏ ဂန္ထဝင်သီချင်းများကို ကာဗာလုပ်ခဲ့သည်။
၂၀၁၉ခုနှစ်တွင် မြန်မာ့လူငယ်တေးဂီတအဖွဲ့ Project K မှ လွှမ်းမိုး၏ ဂန္ထဝင်ဖြစ်သော "That Yangon Lad is Me" (ရန်ကုန်သားလေးကျွန်တော်) ကို Yangon City FM ၏ (၁၈) ကြိမ်မြောက် ဂီတဆုပေးပွဲ၌ ပြုလုပ်ခဲ့သည်။
[4] ဂီတဘဝ ငယ်စဉ်ကပင် ဂီတကို ဝါသနာထုံခဲ့ပြီး ဆရာမ သီချင်းတွင် ငယ်စဉ်က ဂီတဝါသနာ အကြောင်းကို စပ်ဆိုခဲ့သည်။
ဝါသနာတူ သူငယ်ချင်းများနှင့် အတူစုပြီး ဂစ်တာတီး၊ သီချင်းဆို၊ သီချင်းရေးခြင်းများပြုလုပ်ခဲ့သည်။
ဂစ်တာသင်ဆရာ ကိုပီတာ နှင့် တွေ့ဆုံပြီးနောက် ဂစ်တာသမားအဖြစ် အသက်မွေးခဲ့သည်။
၁၉၇၅ခုနှစ်တွင် သာကေတမှ စိုးစိုးကို ရန်ကုန်ရှိ ဩစတြေးလျသံရုံးတွင် အလုပ်လုပ်နေသူ မဘေဘီ က ရင်းနှီးငွေ ကျပ် တစ်သိန်း မတည်ပေးသဖြင့် ရန်ကုန်သားလေးကျွန်တော်ပါ တေးစုကို ထုတ်လုပ်ခဲ့သည်။
ရန်ကုန်သားလေးကျွန်‌တော်ပါ တေးစုမှာ ထိုအချိန်က တစ်နိုင်ငံလုံး အတိုင်းအတာအထိ အောင်မြင်မှုရခဲ့သဖြင့် အဆိုတော်လွှမ်းမိုး အဖြစ် အနုပညာခရီး စတင်နိုင်ခဲ့သည်။
အတီးသမားဘဝ အဆိုတော်အဖြစ်မအောင်မြင်မီက ဂစ်တာအတီးသမားအဖြစ်ရပ်တည်ခဲ့ကာ အဆိုတော်ဖြစ်ပြီးနောက်ပိုင်းတွင်လည်း The King တီးဝိုင်းတွင် lead ဂစ်တာသမား နှင့် ဂီတမှူးအဖြစ် တာဝန်ယူခဲ့သည်။
မကျော်ကြားခင်က ကြည့်မြင်တိုင် The Professional တီးဝိုင်း၊ စန္ဒယားချစ်မောင်၏ Double Agent တီးဝိုင်များတွင်လည်း lead ဂစ်တာသမားအဖြစ်တီးခတ်ခဲ့ဖူးပြီး အနောက်တိုင်းခေတ်ပေါ်တေးများ စတင်လာခဲ့သည့် ခေတ်ဦးကာလတွင်ပင် ထူးထူးချွန်ချွန်တီးခတ်နိုင်သော ဂစ်တာသမားအဖြစ် အသိမှတ်ပြုခံခဲ့ရသည်။
အဆိုတော်ဘဝ အတီး၊ အဆို၊ အရေး၊ သရုပ်ဆောင် စသည့် အနုပညာ လုပ်ငန်းစုံလုပ်ခဲ့ရာတွင် တေးသံရှင် အဖြစ်နှင့် အကျော်ကြားဆုံးဖြစ်ခဲ့ပြီး နိုင်ငံကျော်သီချင်းများစွာကို သီဆိုခဲ့သည်။
ကိုယ်တိုင်ရေး သီချင်းများအပြင် တေးရေးဆရာများစွာတို့၏ သီချင်းများကိုလည်း သီဆိုခဲ့ရာ နာမည်ကျော် တေးရေးသူများမှာ နိုင်မြန်မာ၊ ဆူး၊ စိုင်းဆိုင်မောဝ် တို့ဖြစ်သည်။
ဥဩတေးသံသွင်း နှင့် စာချုပ်ချုပ်ဆိုကာ ဂီတတေးစု များစွာကို ဖန်တီးထုတ်လုပ်ခဲ့သည်။
ရန်ကုန်သားလေးကျွန်တော်ပါ သီချင်းဖြင့် တောရောမြို့ပါအောင်မြင်ခဲ့ပြီးနောက် မန္တလေးမြို့ကို ပြန်ခဲ့မယ်၊ မိုးစက်တင်လေ၊မအေးကိုချစ်လို့ပါ၊ လူပျောက်ကြော်ငြာ၊ နီနီညိုညိုကိုကို၊ ဆရာမ၊ ကံ့ကော်မြို့တော်၊ အဖေ၊ အချစ်ရှုံးသမားဒဿဂီရိ၊ အခုတော့ပါးစပ်ရာဇဝင်လေးတစ်ခုဖြစ်လို့ကျန်ခဲ့ပြီ စသည့်သီချင်းများအပြင် များစွာသော တေးအယ်လ်ဘမ်များ ထွက်ရှိခဲ့သည်။
ဗုဒ္ဓဘာသာကိုယုံကြည်ကိုးကွယ်သူဖြစ်သောကြောင့် မြန်မာသံတေးများသာမက ဓမ္မတေးများစွာကိုလည်း သီဆိုခဲ့သည်။
တစ်ကိုယ်တော် တေးစီးရီးများသာမက အခြားအဆိုတော်များနှင့် တွဲဖက်တေးစီးရီးများ၊ ရုပ်ရှင်တေးများ၊ ကာရာအိုကေ တေးစီးရီးများစွာတို့ကို သီဆိုခဲ့သည်။
The King တေးဂီတအဖွဲ့နှင့်အတူ စင်မြင့်ဂီတဖျော်ဖြေပွဲများစွာကိုလည်း သီဆိုခဲ့သည်။
တေးရေးဆရာဘဝ လွှမ်းမိုးသည် တေးသီချင်းပေါင်းများစွာကိုလည်း ရေးသားခဲ့သူ ဂီတစာဆိုတစ်ဦးဖြစ်သည်။
မိမိသီဆိုရန်သာမက အခြားအဆိုတော်များအတွက်လည်း လက်ရာမြောက် တေးများကို သီကုံးပေးခဲ့သည်။
နိုင်ငံကျော် အဆိုတော်ကြီး စိုင်းဆိုင်မောဝ်၏ နာမည်ကျော် တေးတစ်ပုဒ်ဖြစ်သည့် တရွာသားနဲ့ ပဝါပါး သီချင်းမှာ လွှမ်းမိုး၏လက်ရာများထဲမှ တစ်ခုဖြစ်သည်။
သီချင်းပုံစံ သီဆိုခဲ့သော သီချင်းပုံစံများမှာ ၁၉၆၀ပြည့်နှစ်များ၏ နှစ်လယ် (၁၉၆၅) မှ ၁၉၇၀ ပြည့်နှစ်များကြား ဝါရှင်တန်ဒီစီတွင်ပေါ်ပေါက်ရေပန်းစားခဲ့သည့် Funk ၏မျိုးကွဲဖြစ်သော Go-go ပုံစံ ၊ ၁၉၂၀ ပြည့်နှစ်များတွင် အမေရိကတောင်ပိုင်း၌ ပေါ်ထွန်းခဲ့သော Country ပုံစံဖြစ်ပြီး အနောက်တိုင်းဂီတအနေဖြင့် အောင်မြင်စကာလမှ နောက်ဆုံးအချိန်အထိအများဆုံး ဆိုသွားခဲ့သော ပုံစံမှာ ၁၉၅၀ ပြည့်နှစ်များတွင် ကျူးဘား၌ပေါ်ပေါက်အောင်မြင်ခဲ့သော Cha-cha-cha ပုံစံနှင့် ၁၉၁၄ နှစ်များတွင် အမေရိက၌ စတင်ရေပန်းစားခဲ့သော Foxtrot ပုံစံဖြစ်သည်။
ထိုနှစ်မျိုးလုံး Dance ဂီတအုပ်စုတွင် ပါဝင်သည်။
လွှမ်းမိုးသည် မြန်မာသံစဉ်ပုံစံ တေးသီချင်းများကိုလည်း သီဆိုခဲ့သည်။
သီချင်းအကြောင်းအရာ လွှမ်းမိုး၏သီချင်းများတွင် ဇာတ်လမ်းကို ပြောပြသည့် သီချင်းပုံစံများစွာ ပါဝင်သည်။
ဥပမာ - ကိုပေါ (ရေး စောဘွဲ့မှူး)၊ ပဲပြုတ်သည်မထား (ကိုယ်တိုင် ရေးဆို) အေးပုံကိုလွမ်းတယ် (ကိုယ်တိုင် ရေး ဆို)၊ တရွာသားနဲ့ ပုဝါပါး (ဆို စိုင်းဆိုင်မောဝ်)။
လက်တွေ့ကြုံကြိုက်ရသည့် ဘဝအဖြစ်အပျက် အတွေ့အကြုံများကို ထင်ဟပ် ရေးသားထားသော သီချင်းများလည်း ပါဝင်နေသည်။
ဥပမာ - ဆရာမ သီချင်းတွင် ငယ်စဉ် ကျောင်းသား မောင်စိုးစိုး ဘဝ ဂီတဝါသနာပါခဲ့ပုံ၊ လွှမ်းမိုးဟုခေါ်သည် သီချင်းတွင် သူငယ်ချင်းများနှင့်ဘဝ၊ ပင်စီ သီချင်းတွင် အိမ်ထောင်ရေး ဘဝ တစ်စိတ်တစ်ပိုင်း အကြောင်း၊ နီနီညိုညို သီချင်းတွင် တောင်ငူမြို့မှ မိတ်ဆွေ အမြွှာညီအမအကြောင်းများကို စပ်ဆိုထားသည်ကို တွေ့နိုင်သည်။
လွှမ်းမိုး၏သီချင်းများမှာ ခေတ်၊ စနစ် ကိုလည်း ထင်ဟပ်လျက်ရှိသည်ကိုတွေ့ရသည်။
ဥပမာ ဆရာမ သီချင်း တွင် ကလေးငယ်တစ်ဦး ဂီတ ဝါသနာပါခြင်းကို ပြစ်မှုကြီးတစ်ခုသဖွယ် သဘောထားကာ ပြစ်ဒဏ်ချမှတ်ခဲ့သည့် ညံ့ဖျင်းလှသော မြန်မာ့ပညာရေးစနစ်ကို လေ့လာ တွေ့ရှိနိုင်သည်။
တရွာသားနဲ့ ပုဝါပါး သီချင်းတွင် ထိုခေတ်က မန္တလေး-မူဆယ် ကုန်သွယ်ရေး လမ်းကြောင်း တစ်ပိုင်းတစ်စကို မြင်ရနိုင်သည်။
ပဲပြုတ်သည်မထားသီချင်းမှ အောက်ခြေ လူတန်းစားတို့ဘဝ၊ အေးပုံကို လွမ်းတယ်သီချင်းမှ လူတန်းစား ကွဲပြားနေခြင်းများတို့ကိုလည်း လေ့လာသိရှိနိုင်သည်။
လက်တွေ့ဆန်ဆန်သီချင်းများအပြင် စိတ်ကူးယဉ် တေးများစွာကိုလည်း သီဆိုခဲ့သူဖြစ်သည်။
တေးရေး နေမျိုးဆေး ၏ ကြယ်ကြွေညတိုင်းဆုတောင်းမယ်သီချင်းကို သီဆိုရာတွင် စိတ်ကူးယဉ် ကမ္ဘာတစ်ခုထဲသို့ ရောက်သွားသကဲ့သို့ ခံစားရအောင် သီဆိုနိုင်သူဖြစ်သည်။
ဟင်္သာတို့ရဲ့ နန်းတော်ရှေ့သီချင်းတွင် ရှေးခေတ်ဟောင်းကို ရောက်ရှိသွားသည့်အလား ထင်ရလေသည်။
အတွေးအခေါ်ပါသည့် သီချင်းများကိုလည်း သီဆိုခဲ့ရာ ဂုဏ်သီချင်း တွင် ငွေကို မက်မော ဂုဏ်တင်ကြသူတို့ကို နမူနာပြ၍ လူ့ဘဝ တန်ဖိုးအမှန်က မည်သည်ဖြစ်သည်ကို တေးချစ်သူတို့ အတွက် စဉ်းစားစရာ ပုစ္ဆာတစ်ပုဒ် ယူလာပေးထားလေသည်။
လွမ်းဆွတ်ကြည်နူးဖွယ် ကောင်းအောင် ဆွဲဆွဲငင်ငင် သီဆိုရာတွင် ဆရာတစ်ဆူ ဖြစ်သော်လည်း ပေါ့ပေါ့ပါးပါး တေးသီချင်းများစွာ ကိုလည်း သီဆိုထားခဲ့သည်။
လွှမ်းမိုးဟုခေါ်သည်၊ ရပ်ကွက်ထဲမှာဒီလိုပဲ ကဲ့သို့သော သီချင်းများမှာ ပေါ့ပါး ရွှင်လန်းဖွယ်တေးများ ဖြစ်သည်။
ရုပ်ရှင် နှင့် ဗီဒီယို သရုပ်ဆောင်ဘဝ လွှမ်းမိုးသည် ဂီတနယ်ပယ်တွင်သာမက သရုပ်ဆောင်တွင်လည်း ထူးချွန်သူဖြစ်ခဲ့သည်။
ဦးဆုံးပါဝင်သည့် ပန်းသီတဲ့ကြိုး ဇာတ်ကားတွင် ပီပြင်သောသရုပ်ဆောင်မှုများကြောင့် အကယ်ဒမီရမည်ဟုပင်ထင်ကြေးပေးခံခဲ့ရသည်။
ကက်ဆက်ဇာတ်လမ်းအသံမင်းသားဘဝ ကက်ဆက်ဇာတ်လမ်းများတွင်လည်း အသံဖြင့်သရုပ်ဆောင်ခဲ့သည်၊ သူသရုပ်ဆောင်ခဲ့သော ဇာတ်လမ်းတစ်ပုဒ်မှာ ဝတ္ထုဆွေဆွေအောင် ဇာတ်ညွှန်းဒါရိုက်တာစိန်ဝင်း(ဘူမိဗေဒ)၊ အသံသရုပ်ဆောင် ရုပ်ရှင်မင်းသမီးမြင့်မြင့်ခိုင်တို့ပါဝင်သော မာနမင်းသား အမည်ရှိကက်ဆက်ဇာတ်လမ်းဖြစ်သည်။
ထွက်ရှိခဲ့သော တေးစုများ တိတ်တခိုးချစ်သူ (Album) မိုးစက်တင်လေ (Album) မောင်မေးမယ်မေ (Album) မဟာဒဏ္ဍာရီ (Album) တေးပုလဲ(၈၅) (Album) နှလုံးသားကိုနီကာ (Album) ဆောင်းနှင်းမြူနဲ့ကိုယ့်ချစ်သူ (Album) တစ်ဆောင်းသစ်ပြန်ပြီ (Album) မနှင်းဆီ (Album) ပန်းနုနှင်းဆီ (Album) အဝိဇ္ဇာ၏ပြယုဂ်များ (Album) ပျော်တာပေါ့ အမေရယ် (Album) ပွဲကြိုက်ခင် (Album) ကျွန်တော်တင်တဲ့ရွှေမင်းသမီး (Album) ကော်ဖီဆိုင်အိပ်မက် (Album) ချစ်ကြိုးမဲ့လေတံခွန် (Album) ရန်ကုန်သားလေးကျွန်တော်ပါ (Album) ပြောပါရစေ (Album) ဂန္ထဝင်မှတ်တိုင်များ (Album) ဖြေ (Album) ဟင်္သာတို့ရဲ့နန်းတော်ရှေ့ (Album) ဂုဏ် (Album) မေ့အချစ်မြား (Album) တမ်းတမ်းတတလက်ရွေးစင်တေးများ (Album) ပြောပါရစေ (Album) သျှီ (သို့) သစ်ခုတ်သမားရဲ့လွမ်းချင်း (Album) ဖြေ (Album) ကျွန်တော်နှင့်လွှမ်းမိုး (Album) မြန်မာသံစဉ် တေးစုများ ပါဝင်သရုပ်ဆောင်ရိုက်ကူးခဲ့သော ရုပ်ရှင်ကားများ ကိုးကား Category:မြန်မာ အမျိုးသား အဆိုတော်များ ကဏ္ဍ:၂၀၀၁ ကွယ်လွန်သူများ ကဏ္ဍ:၁၉၅၄ မွေးဖွားသူများ။
thumb|အ.မ.က (၃၁) တာမွေ အမှတ် (၃၁) အခြေခံပညာမူလတန်းကျောင်း၊ တာမွေ (အ.မ.က (၃၁) တာမွေ) သည် ရန်ကုန်တိုင်းဒေသကြီး၊ တာမွေမြို့နယ်၊ မေတ္တာညွန့်ရပ်ကွက်ရှိ မူလတန်းကျောင်းတစ်ခု ဖြစ်သည်။
thumb|အ.လ.က (၂) တာမွေ အမှတ် (၂) အခြေခံပညာအလယ်တန်းကျောင်း၊ တာမွေ (အ.လ.က (၂) တာမွေ) သည် ရန်ကုန်တိုင်းဒေသကြီး၊ တာမွေမြို့နယ်၊ မေတ္တာညွန့်ရပ်ကွက်၊ ဒဂုံလွင်လမ်းရှိ အလယ်တန်းကျောင်းတစ်ခု ဖြစ်သည်။
thumb|အ.မ.က (၂၆) တာမွေ အမှတ် (၂၆) အခြေခံပညာမူလတန်းကျောင်း၊ တာမွေ (အ.မ.က (၂၆) တာမွေ) သည် ရန်ကုန်တိုင်းဒေသကြီး၊ တာမွေမြို့နယ်ရှိ မူလတန်းကျောင်းတစ်ခု ဖြစ်သည်။
မေတ္တာညွန့်ရပ်ကွက်၊ အဝေရာလမ်းတွင် တည်ရှိသည်။
thumb|နတ်ဘုန်းရှိန်ဆုတောင်းပြည့်စေတီတော် နတ်ဘုန်းရှိန်ဆုတောင်းပြည့်စေတီတော် သည် ရန်ကုန်တိုင်းဒေသကြီး၊ တာမွေမြို့နယ်၊ ဗျိုင်းရေအိုးစင်လမ်းရှိ စေတီတော် ဖြစ်သည်။
thumb|အမှတ် (၅) မူလတန်းကြိုကျောင်း၊ တာမွေ အမှတ် (၅) မူလတန်းကြိုကျောင်း၊ တာမွေ သည် ရန်ကုန်တိုင်းဒေသကြီး၊ တာမွေမြို့နယ်ရှိ မူလတန်းကြိုကျောင်းတစ်ခု ဖြစ်သည်။
ပြည်ထောင်စု တရားသူကြီးချုပ်မှာ တရားရေးကို စီရင်ရသော ပြည်ထောင်စု တရားလွှတ်တော်ချုပ်၏ သဘာပတိ ဖြစ်သည်။
တရားသူကြီးချုပ်များကို နည်းလမ်းအမျိုးမျိုးဖြင့် ရွေးချယ်ကြသည်။
နိုင်ငံအများစုတွင် ဝါရင့်တရားသူကြီးများကို တရားသူကြီးချုပ်နေရာ ပေးလေ့ရှိသည်။
မြန်မာနိုင်ငံ၏ လက်ရှိပြည်ထောင်စုတရားသူကြီးချုပ်မှာ ဦးသာဌေး ဖြစ်ပြီး အသက်(၇၀)အထိ တာဝန်ထမ်းဆောင်နိုင်မည် ဖြစ်သည်။
တာဝန်ထမ်းဆောင်ခဲ့သူများ မြန်မာနိုင်ငံလွတ်လပ်ရေးရသော ၁၉၄၈ မှ ယနေ့ခေတ်ကာလ ၂၀၂၃ အထိ တရားသူကြီးချုပ် အဖြစ်တာဝန်ယူခဲ့ကြသူများမှာ အောက်ပါအတိုင်းဖြစ်သည်။
အမှတ်စဉ် အမည် စတင်ရက် ပြီးဆုံးရက်ရာထူး အခေါ်အဝေါ်များ ၁ ဆာဘဦး ၄ ဇန်နဝါရီ ၁၉၄၈ ၁၂ မတ် ၁၉၅၂တရားလွှတ်တော်ချုပ် တရားဝန်ကြီးချုပ် ၂ ဦးသိန်းမောင် ၂၂ မတ် ၁၉၅၂ ၁၇ ဇူလိုင် ၁၉၅၇၃ ဦးမြင့်သိန်း ၁၇ ဇူလိုင် ၁၉၅၇ ၁ မတ် ၁၉၆၂နိုင်ငံတော် တရားဝန်ကြီးချုပ် ၄ ဦးဘိုကြီး ၃၀ မတ် ၁၉၆၂ ၁ မတ် ၁၉၆၅ တရားရုံးချုပ် တရားသူကြီးချုပ် ၅ ဒေါက်တာမောင်မောင် ၇ ဇူလိုင် ၁၉၆၅ ၁၂ ဇူလိုင် ၁၉၇၂ ၆ ဦးလှသင်း ၁၂ ဇူလိုင် ၁၉၇၂ ၂ မတ် ၁၉၇၄နိုင်ငံတော် တရားသူကြီးချုပ် ၇ သူရဦးအောင်ဖေ ၃ မတ် ၁၉၇၄ ၈ နိုဝင်ဘာ ၁၉၈၁ ပြည်သူ့ တရားသူကြီးအဖွဲ့ ဥက္ကဋ္ဌ ၈ ဦးမောင်မောင်ကျော်ဝင်း ၉ နိုဝင်ဘာ ၁၉၈၁ ၁၉ ဇူလိုင်၁၉၈၂ ၉ ဦးတင်အောင်ဟိန်း ၁၁ အောက်တိုဘာ ၁၉၈၂ ၁၈ စက်တင်ဘာ ၁၉၈၈ ၁၀ ဦးအောင်တိုး ၂၇ စက်တင်ဘာ ၁၉၈၈ ၃၀ မတ် ၂၀၁၁ တရားရုံးချုပ် တရားသူကြီးချုပ် ၁၁ ဦးထွန်းထွန်းဦး ၃၀ မတ် ၂၀၁၁ ၂ ဩဂုတ် ၂၀၂၃ပြည်ထောင်စုတရားသူကြီးချုပ် ၊ပြည်ထောင်စုတရားလွှတ်တော်ချုပ်၁၂ ဦးသာဌေး ၃ ဩဂုတ် ၂၀၂၃ လက်ရှိ တရားလွှတ်တော်တရားသူကြီးချုပ် တရားလွှတ်တော် (၁၄)ရပ်မှာ အောက်ပါအတိုင်း ဖြစ်သည် - ကချင်ပြည်နယ် တရားလွှတ်တော် ၏ တရားသူကြီးချုပ် ဒေါ် အေးအေးမော် ကယားပြည်နယ် တရားလွှတ်တော် ၏ တရားသူကြီးချုပ် ဦးထွန်းထွန်းဦး ကရင်ပြည်နယ် တရားလွှတ်တော် ၏ တရားသူကြီးချုပ် ​ဦးညွန့်လင်း ချင်းပြည်နယ် တရားလွှတ်တော် ၏ တရားသူကြီးချုပ် ဦးနေစိုး စစ်ကိုင်းတိုင်းဒေသကြီး တရားလွှတ်တော် ၏ တရားသူကြီးချုပ် ဦးဇော်ထူး တနင်္သာရီတိုင်းဒေသကြီး တရားလွှတ်တော် ၏ တရားသူကြီးချုပ် ဒေါ်ပိုက်ပိုက်အေး ပဲခူးတိုင်းဒေသကြီး တရားလွှတ်တော် ၏ တရားသူကြီးချုပ် ဒေါ်လွင်လွင်အေးကျော် မကွေးတိုင်းဒေသကြီး တရားလွှတ်တော် ၏ တရားသူကြီးချုပ် ဒေါ်မိမိမော် မန္တလေးတိုင်းဒေသကြီး တရားလွှတ်တော် ၏ တရားသူကြီးချုပ် ဒေါ်လှမြင့် မွန်ပြည်နယ် တရားလွှတ်တော် ၏ တရားသူကြီးချုပ် ဦးညီညီစိုး ရခိုင်ပြည်နယ် တရားလွှတ်တော် ၏ တရားသူကြီးချုပ် ဒေါ် မြအေး ရန်ကုန်တိုင်းဒေသကြီး တရားလွှတ်တော် ၏ တရားသူကြီးချုပ်ဒေါ်စန္ဒာသွယ် ရှမ်းပြည်နယ် တရားလွှတ်တော် ၏ တရားသူကြီးချုပ် ဦးသန်းဦးလွင် ဧရာဝတီတိုင်းဒေသကြီး တရားလွှတ်တော် ၏ တရားသူကြီးချုပ် ဒေါ်မိုးမိုးအေး ကိုးကား Category:မြန်မာနိုင်ငံ၏ တရားစီရင်ရေး Category:တရားသူကြီးများ။
thumb|ပုဂံမြို့ရှိ မြန်မာ့ယွန်းထည်ပစ္စည်းများ မြန်မာ့အနုပညာဆိုသည်မှာ မြန်မာတို့ ဖန်တီးထားသော အနုပညာလက်ရာများကို ဆိုလိုသည်။
အနုပညာဟုဆိုရာ၌ ဘုရား၊ ကျောင်း၊ ကန်၊ တိုက်တာအဆောက်အဦးများရှိ လက်မှုအတတ်ပညာများ၊ ပန်းချီ၊ ပန်းပု၊ စာပေဂီတ၊ အက စသည့် အနုပညာများလည်း ပါဝင်သည်။
၁၄၀၀ စီအီးကပင် အနုပညာရှင်များက မြန်မာ့ယဉ်ကျေးမှုကို ထင်ဟပ်စေမည့် ပန်းချီ၊ ပန်းပုလက်ရာများကို ဖန်တီးခဲ့ကြသည်။
မြန်မာ့အနုပညာများသည် ဗုဒ္ဓဘာသာ အမှတ်အသားများဟုဆိုနိုင်သည့် မုဒြာ၊ ဇာတက စသည်တို့ကို များစွာ ဖန်တီးထားသည်။
ထို့အပြင် ဟိန္ဒူ၊ စကြဝဠာဆိုင်ရာ၊ နတ် စသည်တို့ကို အခြေခံသော အနုပညာများစွာလည်း ရှိသည်။
ဗုဒ္ဓရုပ်ပွားတော်များမှာ ခေတ်အလိုက်ကွဲပြားမှုများရှိသည်။
မြန်မာ့အနုပညာတွင် အရေးပါလှသော ပန်း(၁၀)မျိုးအတတ်ပညာ ရှိပေသည်။
ကြီးသောအိမ် ၎င်းတို့မှာ - ပန်းပဲ ပန်းပု ပန်းထိမ် ပန်းတော့ ပန်းရန် ပန်းတမော့ ပန်းပွတ် ပန်းချီ ပန်းယွန်း ပန်းတဉ်း ဟူ၍ ဖြစ်သည်။
နောက်ထပ်အားဖြင့် ရက်ကန်းယက်ခြင်း၊ အိုးလုပ်ခြင်း၊ ရွှေချည်ထိုးခြင်း၊ ကျောက်သွေးခြင်း၊ ရွှေပြားခတ်ခြင်း စသည်တို့မှာလည်း တန်ဖိုးရှိလှသော အနုပညာအမွေများ ဖြစ်သည်။
အဆောက်အဦး၊ ဘုရား၊ ကျောင်း၊ကန်များတွင် အုတ်နှင့်အင်္ဂတေကို အဓိကသုံး၍ ဘုရားများကို ရွှေချထားသည်။
ဘုန်းကြီးကျောင်းအများစုကို သစ်သားများဖြင့် ဆောက်လုပ်သည်။
အချို့ဘုန်းကြီးကျောင်းများ (ဥပမာ-မန္တလေးမြို့ရှိ ယောမင်းကြီးအုတ်ကျောင်း)မှာ အခြားပစ္စည်းများပါ ပါဝင်ဆောက်လုပ်သည်။
အများဆုံးတွေ့နိုင်သော အမိုးမှာ ပြာသာဒ်ဖြစ်သည်။
ခြင်္သေ့ရုပ်တု thumb|မွန်အက စာပေ စာပေတွင် ဗုဒ္ဓဘာသာ၏ လွှမ်းမိုးမှုများစွာရှိသည်။
အက အကတွင် ဒေသအကနှင့် နတ်အကစသည်ဖြင့်ခွဲခြားနိုင်သည်။
ဂီတ thumb|စောင်းတီးခတ်နေစဉ် အမျိုးမျိုးသော တူရိယာအခင်းအကျင်းများဖြင့် ဂီတများကိုဖန်တီးကြသည်။
ပတ္တလား၊ စောင်း၊ ဆိုင်းဝိုင်း စသည့်တူရိယာများမှာ ထင်ရှားလှသည်။
ဦးညီညီထွေး (၂၅ မတ် ၁၉၇၀ မွေးဖွား) သည် မြန်မာနိုင်ငံရေးသမားတစ်ဦးဖြစ်ပြီး အမျိုးသားလွှတ်တော်တွင် စစ်ကိုင်းတိုင်းဒေသကြီးကိုယ်စားပြု လွှတ်တော်အမတ်ဖြစ်သည်။
အမျိုးသားဒီမိုကရေစီအဖွဲ့ချုပ် အဖွဲ့ဝင်တစ်ဦး ဖြစ်သည်။
ကိုယ်ရေးအကျဉ်း ဦးညီညီထွေးသည် အ.ထ.က ဖောင်းပြင်၊ အ.ထ.က (၁၄) မန္တလေး၊ နှင့် အ.ထ.က(၁) မုံရွာတို့တွင် ပညာသင်ကြားခဲ့သည်။
ကုန်သည်လုပ်ငန်း လုပ်ကိုင်လျက်ရှိသည်။
၁၉၈၈ ခုနှစ်တွင် အမျိုးသားဒီမိုကရေစီအဖွဲ့ချုပ်ပါတီသို့ ဝင်ရောက်ခဲ့ပြီး၊ ဖောင်းပြင်မြို့နယ် အမျိုးသားဒီမိုကရေစီအဖွဲ့ချုပ်ပါတီတွင် လူငယ် အဖွဲ့ဝင်အဖြစ်လည်းကောင်း၊၂၀၀၂-၂၀၀၃ အမျိုးသားဒီမိုကရေစီအဖွဲ့ချုပ် ပြန်လည်ဖွဲ့စည်းရာတွင် ဟုမ္မလင်းမြို့နယ် တွဲဘက် ဘဏ္ဍာရေးမှူးအဖြစ် လည်းကောင်း၊ ၂၀၁၂ ခုနှစ် ခန္တီးခရိုင်ညီလာခံကျင်းပရေးကော်မရှင် အဖွဲ့ဝင် အဖြစ်လည်းကောင်း၊ ၂၀၁၂ ခုနှစ် ဗဟိုညီလာခံကိုယ်စားလှယ် အဖြစ်လည်းကောင်း၊ ဟုမ္မလင်းမြို့ အ.ထ.က(၁) ကျောင်းအကျိုးတော်ဆောင် အဖွဲ့ဝင်အဖြစ်လည်းကောင်း၊ နောင်ပကျစ် လူငယ်ဝေယျာဝစ္စ အဖွဲ့ဝင်အဖြစ် လည်းကောင်း ဆောင်ရွက်ခဲ့သည်။
ဖော်မလင် သည် ဓာတုပစ္စည်းတစ်မျိုး ဖြစ်၏။
မက်သနောနှင့် ရေတို့ ပေါင်းစပ်ဖွဲ့စည်းထားသည့် ဓာတ်ပစ္စည်းဖြစ်သည်။
ဖော်မလင်အရည်တွင် ဖော်မယ်ဒီဟိုက် ၃၇ ရာခိုင်နှုန်း ပါဝင်၏။
အသုံးပြုမှုများ ဖော်မလင်ကို သေဆုံးပြီးသောလူများ ပုပ်ပွမှုမရှိစေရန် စိမ်သည့်နေရာတွင်သုံး၏။
ထို့အပြင် ပိုးသတ်ရာတွင်လည်းကောင်း၊ ကုန်လှောင်ရုံများ သန့်ရှင်းမှုပြုလုပ်ရာတွင်လည်းကောင်း၊ ပိုးမွှားများ နှိမ်နင်းရာတွင်လည်းကောင်း၊ ပိုးချည်၊ ဆိုးဆေး၊ မှန်၊ ဖောက်ခွဲရေးပစ္စည်းများ ပြုလုပ်ရာတွင်လည်းကောင်း၊ အလှကုန်ပစ္စည်းများ တာရှည်ခံအောင် ပြုလုပ်ရာတွင်လည်းကောင်း အသုံးပြုသည်။
ဖော်မလင်ကို ပဲသွေး၊ ပဲပြား၊ မုန့်ဖတ် အစရှိသည့် စားသောက်ကုန်များတွင် တာရှည်ခံစေရန် တရားမဝင်အသုံးပြုသည်များ ရှိ၏။
ထိုကဲ့သို့သော ဖော်မလင်ပါဝင်သည့် အစားအသောက်များကို စားသောက်မိပါက ကျန်းမာရေး ထိခိုက်မည် ဖြစ်၏။
ထို့ကြောင့် ကမ္ဘာနှင့်အဝှမ်း အစားအသောက်များတွင် ဖော်မလင်ထည့်သွင်းမှုကို စစ်ဆေးကြပ်မတ်လျက် ရှိ၏။
ကျန်းမာရေးဆိုင်ရာ ထိခိုက်မှုများ ဖော်မလင်သည် အရည်၊ အစိုင်အခဲ၊ ဓာတ်ငွေ့အသွင်ဆောင်နိုင်သည့် ပစ္စည်းတစ်ခု ဖြစ်သည်။
ဖော်မလင် အငွေ့သည် ခန္ဓာကိုယ်ထဲသို့ အသက်ရှုလမ်းကြောင်းမှတစ်ဆင့် ဝင်ရောက်နိုင်သည်။
အသက်ရှုလမ်းကြောင်းမှ ဝင်ရောက်လာပါက နှခေါင်း၊ လည်ချောင်း၊ အသက်ရှုလေပြွန်များ၊ အဆုတ် စသည်တို့ကို ထိခိုက်နိုင်၏။
အဆုတ်ရောင်ခြင်းကြောင့် ရင်ကျပ်ခြင်း၊ အသက်ရှုရ ခက်ခြင်း၊ မောခြင်း စသည့် ရောဂါဘယများကို ခံစားရနိုင်သည်။
ဖော်မလင် အစိုင်အခဲနှင့် အရည်သည် ပါးစပ်နှင့် အစာအိမ်လမ်းကြောင်းမှတစ်ဆင့် ခန္ဓာကိုယ်ထဲသို့ ဝင်ရောက်လာနိုင်၏။
ဖော်မလင်ကို စားသောက်မိခြင်းကြောင့် အစာအိမ်၊ အူသိမ် စသော အစာလမ်းကြောင်းဆို်င်ရာတို့ကို ထိခိုက်နိုင်သည်။
အစာအိမ်ရောင်ခြင်း၊ အူသိမ်ရောင်ခြင်း စသည်တို့ဖြစ်ပေါ်လာခြင်းကြောင့် ဗိုက်နာခြင်း၊ အော့အန်ခြင်း၊ ဝမ်းပျက်ခြင်း စသည့် ဝေဒနာများကိုလည်း ခံစားရနိုင်သည်။
ထို့ပြင် ဖော်မလင်သည် အရေပြားမှ ဝင်ရောက်လာပါက အရေပြားကို ထိခိုက်ပြီး အရေပြားရောင်ရမ်းခြင်းများ ဖြစ်ပေါ်လာနိုင်၏။
ထိတွေ့ကိုင်တွယ်ခြင်းပါကလည်း အရေပြားတွင် အလာဂျိများ ဖြစ်ပေါ်နိုင်၏။
ကိုယ်ဝန်ဆောင်များ ကိုင်တွယ်မိပါက ကိုယ်ဝန်ပျက်ကျသည်အထိ ဖြစ်ပေါ်နိုင်၏။
ခန္ဓာကိုယ်ထဲတွင် ဖော်မလင်ရှိနေပါက ခန္ဓာကိုယ်ထဲရှိ ကလီစာများကို ထိခိုက်စေပြီး ခန္ဓာကိုယ်အပြင်ဘက်သို့ ပြန်ထွက်လာပါကလည်း ကျောက်ကပ်ကို ထိခိုက်စေ၏။
အထူးသဖြင့် ဖော်မလင်သည် ကလေးငယ်များနှင့် ကိုယ်ဝန်ဆောင်မိခင်များတွင် ဆိုးဆိုးရွားရွား ထိခိုက်နိုင်၏။
ဖော်မလင်ပါသည့် အစားအစာများသည် လူကို ထိုခိုက်စေသဖြင့် သတိဖြင့် ရှောင်ရှားသင့်၏။
ကာကွယ်နိုင်မှုများ အသားငါး စသည်တို့တွင် ဖော်မလင်အသုံးပြုထားပါက အကြေးခွံသည် မာ၏။
ညှီနံ့ မရဘဲ ရှိ၏။
ယင်နားမှုလည်း မရှိပေ။
ပင်လယ်စာများတွင် မာပြီး ဖြူနေတတ်၏။
ထိုကဲ့သို့ ဖော်မလင်သုံးထားသော အသားငါးများသည် ဖော်မလင်အသုံးပြုထားသည့်အတွက် အချိန်ကြာရှည်စွာထားသော်လည်း ပျက်စီးပုပ်သိုးခြင်း မရှိပေ။
မုန့်ဖတ်များတွင် ဖော်မလင်အသုံးပြုထားပါက ပျော့ပျောင့်မှုမရှိပေ။
မုန့်ဖတ်ထဲသို့ ရေနွေးထည့်ပါက ဆေးနံ့ထွက်၏။
ဖော်မလင်အန္တရာယ်မှ ကာကွယ်ရန်အတွက်မူ အသီးများကို မချက်ပြုတ်မီ ရေတွင် တစ်နာရီခန့် စိမ်ပြီးမှ စားသင့်၏။
အသီးအရွက်များ ဖြစ်ပါက ဆားရည်ထဲတွင် ဆယ်မိနစ်ခန့် စိမ်ပြီးမှ ချက်သင့်၏။
အသားငါးများကို ဆားရည်တွင်စိမ်၍ ချက်ပါက ဖော်မလင်ကို ရာနှုန်းပြည့် ဖယ်ရှားနိုင်၏။
ရုပ်ပိုင်းဆိုင်ရာ ဂုဏ်သတ္တိများ ဖော်မလင်သည် ၀.၀၅ ပီပီအမ်ရှိပါက အနံ့ထွက်၏။
၁. ၃ ပီပီအမ်အထက်ရှိပါက မျက်စိ၊ နှာခေါင်း၊ လည်ချောင်းတို့ကို ထိခိုက်နိုင်၏။
thumb|The USB On-The-Go logo USB On-The-Go သည် USB ကိရိယာများတွင် အသုံးပြသည့် ပစ္စည်းဖြစ်သည်။
USB OTG သို့မဟုတ် OTG ဟုလည်း အတိုချုံးခေါ်ဝေါ်သည်။
၂၀၀၁ ခုနှစ်နောက်ပိုင်းတွင် စတင်အသုံးပြုခဲ့သည်။
USB ကိရိယာများတွင် host တစ်ခုအဖြစ် အလုပ်လုပ်ဆောင်သည်။
တက်ဘလက်များ၊ စမတ်ဖုန်း၊ USB flash drives, ဒီဂျစ်တယ်ကင်မရာများ၊ မောက်များ၊ ကီးဘုတ်များကဲ့သို့သော USB ကိရိယာများတွင် တွင် တပ်ဆင်အသုံးပြုရသည်။
၎င်းကို မိုဘိုင်းဖုန်းများသည် ဖယ်ရှားနိုင်သည့် media အဖြစ် လက်ခံကာ အလုပ်လုပ်သည်။
သို့မဟုတ်ဘဲ ကွန်ပျူတာသို့ ချိတ်ဆက်ပါက USB Mass Storage Device အဖြစ် အလုပ်လုပ်ဆောင်သည်။
အိုတီဂျီကို USB ကိရိယာနှစ်ခုတွင် ချိတ်ဆက်လိုက်သည့်အခါ ထိုကိရိယာနှစ်ခုသည် ဆက်သွယ်နိုင်သည့် လင့်တစ်ခုကို ဖန်တီးလိုက်ခြင်းဖြင့် အလုပ်လုပ်သည်။
ထိုလင့်ကို ထိန်းချုပ်နေသည့် ကိရိယာကို master သို့မဟုတ် host ဟု ခေါ်ပြီး အခြားတစ်ခုကို slave သို့မဟုတ် peripheral ဟု ခေါ်သည်။
USB OTG သည် ကိရိယာနှစ်ခုအတွက် ကဏ္ဍနှစ်ခုကို လုပ်ဆောင်သည်။
OTG A-device နှင့် OTG B-device အဖြစ် သတ်မှတ်သည်။
OTG A-device သည် power supplier ဖြစ်ပြီး OTG B-device သည် power consumer ဖြစ်သည်။
ပုံသေ လင့်ဖွဲ့စည်းရာတွင် A-device သည် USB host အဖြစ် ဆောင်ရွက်ပြီး B-device သည် USB peripheral အဖြစ် ဆောင်ရွက်သည်။
နောက်ပိုင်းတွင် host နှင့် peripheral ပုံစံများသည် Host Negotiation Protocol (HNP) ကို အသုံးပြုပြီး အပြန်အလှန် ပြောင်းလဲမှုများ ပြုလုပ်နိုင်သည်။
ဖလန်းပင်မြို့ သည် အင်ဒိုနီးရှားနိုင်ငံ တောင်ဆူမတြာပြည်နယ်၏ မြို့တော် ဖြစ်သည်။
မြို့တော် ဧရိယာသည် ကျယ်ဝန်းပြီး မူစီမြစ်၏ မြစ်ကမ်း နှစ်ဘက်စလုံးတွင် တည်ရှိကာ ဆူမတြာကျွန်း တောင်ပိုင်းရှိ အရှေ့ပိုင်းမြေနိမ့်ဒေသတွင် တည်ရှိသည်။
၂၀၁၉ ခုနှစ်တွင် ခန့်မှန်းခြေ လူဦးရေ ၁,၈၃၄,၃၄၄ ဦး ရှိသည်။
ဖလန်းပင်မြို့သည် ဆူမတြာကျွန်းတွင် မယ်ဒန်မြို့ ပြီးလျှင် ဒုတိယမြောက် လူဦးရေ အများဆုံး ဖြစ်ပြီး အင်ဒိုနီးရှားနိုင်ငံတွင် နဝမမြောက် လူဦးရေ အများဆုံး ဖြစ်ကာ အရှေ့တောင်အာရှတွင် ၁၉ ခုမြောက် လူဦးရေ အများဆုံး မြို့ ဖြစ်သည်။
ဖလန်းပင် မက်ထရိုပိုလစ်တန်ဒေသတွင် မြို့ပတ်လည်ရှိ ဘန်ယွာစင်းခရိုင်၊ အိုဂန် အီလာခရိုင် နှင့် အိုဂန် ကိုမယ်ရင်း အီလာခရိုင်အစရှိသော ခရိုင်များ၏ တစိတ်တဒေသပါဝင်ပြီး ၂၀၁၅ ခုနှစ်တွင် ခန့်မှန်းခြေ လူဦးရေ စုစုပေါင်း ၃.၅ သန်း ခန့် ရှိသည်။
စုမြတ်ထက် သည် လက်ရှိစစ်ကိုင်းမြို့နယ် မဲဆန္ဒနယ် ၂ မှ စစ်ကိုင်းတိုင်းဒေသကြီး လွှတ်တော်အမတ်အဖြစ် တာဝန်ထမ်းဆောင်နေသူ မြန်မာနိုင်ငံရေးသမားတစ်ဦး ဖြစ်သည်။
သူမသည် အမျိုးသားဒီမိုကရေစီအဖွဲ့ချုပ် အဖွဲ့ဝင်တစ်ဦးဖြစ်သည်။
စစ်ကိုင်းမြို့နယ်အတွင်း ကျေးရွာ သုံးရွာ၌ လေဘေးသင့်ပြည်သူ များအား စားသောက် ကုန်နှင့် လူသုံးကုန် ပစ္စည်းများ ထောက်ပံ့ပေးအပ် အစောပိုင်းဘဝနှင့်ပညာရေး သူမသည် ၁၉၈၀ ခုနှစ် ဇူလိုင်လ ၂၂ ရက်နေ့တွင် မွေးဖွားခဲ့သည်။
သူမသည် M.Ed, B.Ed, B.A, Eng အတွက် Dip, နိုင်ငံရေးသိပ္ပံအတွက် Dip ဘွဲ့များ ရရှိခဲ့သည်။
သူမ၏ ယခင်က Kid's Smile ပုဂ္ဂလိကျောင်း၏ ကျောင်းအုပ်ဆရာမအဖြစ် လုပ်ကိုင်ခဲ့သည်။
သူမသည် အမျိုးသားဒီမိုကရေစီအဖွဲ့ချုပ် မြို့နယ်လူငယ်တာဝန်ခံအဖြစ်လည်း တာဝန်ထမ်းဆောင်ခဲ့သည်။
နိုင်ငံရေးလုပ်ဆောင်ချက် စုမြတ်ထက်သည် စစ်ကိုင်းမြို့နယ် မဲဆန္ဒနယ်အမှတ် ၂ မှ ၆၀၉၈၁ မဲဖြင့် အနိုင်ရခဲ့ပြီး စစ်ကိုင်းတိုင်းဒေသကြီး လွှတ်တော်အမတ်အဖြစ် ရွေးကောက်တင်မြှောက်ခံခဲ့ရသည်။
သူမသည်စစ်ကိုင်းတိုင်းဒေသကြီး လွှတ်တော်နှင့် စစ်ကိုင်းတိုင်းဒေသကြီး မြို့နယ် NLD ပါတီ အမျိုးသမီးကော်မတီဥက္ကဋ္ဌအဖြစ် တာဝန်ယူထားသလို အစိုးရ၏ အာမခံချက်များ၊ ကတိကဝတ်နှင့် တာဝန်ခံချက်များ စိစစ်ရေးကော်မတီတွင်လည်း ဥက္ကဋ္ဌအဖြစ် တာဝန်ထမ်းဆောင်နေသည်။
www.7daydaily.com စစ်ကိုင်းတိုင်းဒေသကြီးလွှတ်တော်တွင် ကော်မတီသုံးခုဖွဲ့ ကိုးကား Category:မြန်မာ့နိုင်ငံရေးသမားများ Category:အမျိုးသားဒီမိုကရေစီအဖွဲ့ချုပ် ပါတီဝင်များ။
မယ်ဟောင်ဆောင်ခရိုင် (ထိုင်း: แม่ฮ่องสอน, အင်္ဂလိပ်: Mae Hong Son Province) သည် ထိုင်းနိုင်ငံ၏ မြောက်ဘက်အကျဆုံး ခရိုင်တစ်ခုဖြစ်ပြီး မြန်မာနိုင်ငံနှင့် နယ်နိမိတ်ချင်း ထိစပ်နေပါသည်။
တောင်တန်းများ၊ မြူနှင်းများဖုံးလွှမ်းနေသော ရှုခင်းများနှင့် ယဉ်ကျေးမှုတို့ကြောင့် လူသိများပြီး "မြူသုံးဖုံးလွှမ်းသောမြို့" (The City of Three Mists) ဟု တင်စားခေါ်ဝေါ်ကြသည်။
ပထဝီဝင်အနေအထားနှင့် တည်နေရာ မယ်ဟောင်ဆောင်ခရိုင်သည် ရှမ်းတောင်တန်း၏ အနောက်ဘက်ခြမ်းတွင် တည်ရှိပြီး မြင့်မားသောတောင်တန်းကြီးများဖြင့် ဝန်းရံထားသည်။
ထိုင်းနိုင်ငံ၏ အခြားဒေသများနှင့် ကူးလူးဆက်ဆံရန် ခက်ခဲသောကြောင့် သီးခြားတည်ရှိနေသကဲ့သို့ ဖြစ်နေပြီး ၎င်း၏ မူလသဘာဝအလှကို ထိန်းသိမ်းထားနိုင်ဆဲဖြစ်သည်။
ခရိုင်သည် မြန်မာနိုင်ငံ၏ ကယားပြည်နယ် (ကရင်နီပြည်) နှင့် ရှမ်းပြည်နယ်တို့နှင့် ရှည်လျားသော နယ်နိမိတ်ကို မျှဝေသုံးစွဲထားသည်။
ဤပထဝီဝင်အနေအထားကြောင့် မြန်မာနိုင်ငံဘက်မှ နိုင်ငံရေး၊ လူမှုရေးနှင့် စီးပွားရေးအခြေအနေများသည် ဤခရိုင်အပေါ် တိုက်ရိုက် သက်ရောက်မှုရှိသည်။
သမိုင်းကြောင်း မယ်ဟောင်ဆောင်၏ သမိုင်းသည် ရှမ်းလူမျိုး (ထိုင်းအခေါ် တိုင်းယိုင်) တို့နှင့် နက်ရှိုင်းစွာ ဆက်စပ်နေသည်။
"မယ်ဟောင်ဆောင်" ဟူသော အမည်မှာ ရှမ်းဘာသာစကားမှ ဆင်းသက်လာပြီး "ဆင်များကို လေ့ကျင့်ပေးရာ ချောင်း" ဟု အဓိပ္ပာယ်ရသည်။
ယခင်က ဤဒေသသည် လန်နာဘုရင့်နိုင်ငံ (ဇင်းမယ်ပြည်)နှင့် မြန်မာဘုရင်များ၏ ဩဇာလွှမ်းမိုးမှုအောက်တွင် ရှိခဲ့ပြီး သစ်လုပ်ငန်း၊ အထူးသဖြင့် ဆင်များကို အသုံးပြု၍ သစ်ဆွဲခြင်းလုပ်ငန်း ထွန်းကားခဲ့သည်။
လူမျိုးနှင့် ယဉ်ကျေးမှု မယ်ဟောင်ဆောင်ခရိုင်သည် မတူကွဲပြားသော လူမျိုးစုများ စုပေါင်းနေထိုင်ရာ ဒေသတစ်ခုဖြစ်သည်။
ရှမ်းလူမျိုး (တိုင်းယိုင်): ခရိုင်၏ အဓိကလူမျိုးစုများထဲတွင် တစ်ခုအပါအဝင်ဖြစ်ပြီး ၎င်းတို့၏ ယဉ်ကျေးမှု၊ ဘာသာစကားနှင့် အစားအစာများသည် ဒေသယဉ်ကျေးမှု၏ အဓိကအစိတ်အပိုင်း ဖြစ်သည်။